  Туспуктэм: Константин Вознесенских Майя Бывальцева 0+ Удмуртиысь кун филармония 85 ар тырмонэзлы Ижкарын улӥсьёслы крезьгур кузьмалоз. «Музыка летом» фестиваль улсын гужем толэзьёсы карысь пӧртэм усьтэм интыосын 18 концерт ортчытыны чакламын. Со сярысь ужъюртлэн пресс-службаез ивортӥз. Филармониысь артистъёс классика но джаз, туала но эстрада крезьгурез шудозы. Фестивалез 5-тӥ инвожое 19 часын Шор карлудын усьтозы. Николай Роготнев кивалтэм улсын Удмуртиысь кун симфони оркестр Штрауслэсь, Моцартлэсь, Брамслэсь но Чайковскийлэсь крезьгуръёссэс быдэстоз. Туспуктэм: Удмуртиысь кун филармония Куазь сэрен репертуарын воштӥськонъёс луыны быгатозы, соос сярысь филармонилэн телеграм-каналаз ивортылозы  Ватсалом, «Музыка летом» фестиваль нырысьсэ 2015-тӥ арын ортчиз. Тодэ вайытом, 7-9 пӧсьтолэзе Ижкарын но Воткаын Искусствоосъя «П. И. Чайковскийлэн вордскем шаераз» («На Родине П. И. Чайковского») 66-тӥез фестиваль ортчоз. Фестивалез Удмуртилэн шоркараз Антон Беляев но Therr Maitz группа усьтозы.  Тегъёс: Ижкар крезьгур фестиваль Филармония  